Kris Peeters

**Kris Peeters** (Reet, 18 mei 1962) is 'ne Vlaamsje politicus väör de CD&V en saer 28 juni 2007 minister-president van Vlaandere en leider van de Vlamsje regering. In die functie vólgde e per 27 juni 2007 Yves Leterme óp. 

## Biografie
Kris Peeters vólgde 'n ópleiding es kandidaat in de rechten (UFSIA), licentiaat in de rechten (UIA) en kandidaat in de wijsbegeerte (UFSIA). E haat ooch 't diploma van "Speciale licentie in fiscaliteit en boekhoudkundig onderzoek" (Vlerickschool voor management, RUG). Zelf bekènt e dat wijsbegeerte 'm nog ömer aerg interesseert: "Ik verdiep mij momenteel overigens opnieuw in het werk van (de filosoof) Emmanuel Lévinas" (De Morgen, 30-06-2007)

Väör z'n plotselinge polletieke carrière wérkde Kris Peeters es advocaat (1986-1988). Vervólges waoërd e fiscaal adviseur bie de UNIZO-Studiedienst (1988-1991) en daonao directeur van dizze sjtudiedeenst (1991-1994). Tösjedör wèrkde e twieë jaors es docaent an 't Postuniversitair Centrum Limburg (LUC) (1989-1991). E promoveerde töt secretaris-generaal van de UNIZO (1994-1999) en waoërd ten sjlótte gedelegeerd besjtuurder van de UNIZO (1999-2004). Kris Peeters is ooch docaent an de Hogeschool Gent.

### Polletieke carrière
In 2004 waoërd Peeters, es *neet verkaozene* in 't Vlamsj parlemaent, gevraogd om d'r driejde CD&V-minister te waeëre in de Vlamsje regering. E kreeg de ministerportefeuilles van "Openbare Werken, Havens, Energie, Leefmilieu en Natuur". 

Wie Leterme in juni 2007 same mèt Inge Vervotte d'r översjtap makde nao 't federale niveau, waor-e d'r ènige CD&V-minister dae överbleef. Vanoet die positie waoëd e dan ooch väörgedrage es nuje minister-president, hoewel e neet verkaoze is in 't Vlamsj Parlemaent. E lag óp 28 juni 2007 d'r eed aaf an 't ziekbed van Koning Albert II in de Brusselse kliniek Sint-Jan. Naeve minister-president va Vlaandere is e noe ooch bevoegd väör "Institutionele Zaken, Landbouw en Zeevisserij". 

### Polletiek curriculum
* Vlamsj minister van Openbare Werken, Energie, Leefmilieu en Natuur (2004-2007)
* Gemèngderaodslid in Puurs (2007-heden)
* Minister-president van de Vlamsje regering (2007-heden)

## One-liners
Kris Peeters hèlt va one-liners. In 'n interview met De Morgen (30-06-2007) goof-e o.. de oondersjtaone:
* "Ik heb niet voor de politiek gekozen, de politiek heeft voor mij gekozen" (bij zijn overgang naar de CD&V in 2004)
* "Eigenlijk heb ik in bijna alle overlegorganen gezeten die Vlaanderen en België rijk zijn" 
* "Als men mij een middenstander noemt, vind ik dat nog altijd een eer" 
* "Het leven is niet zonder solidariteit... De uitdaging bestaat erin om mensen die om verschillende redenen, een psychische of fysieke handicap of andere tegenslag, niet mee kunnen in deze heel drukke wereld, toch mee te krijgen"
* "Een andere pijler van mijn maatschappijbeeld is de democratie. Daar volg ik Karl Popper" 
* "Elke oplossing is maar goed tot het volgende probleem zich stelt" 
* "Goed bestuur is vanzelfsprekend" 
* "Nogmaals Camus... Alleen op een eiland ben je zeer ongelukkig"
* "Hoe kleiner het binnenland, hoe belangrijker het buitenland"
### Oetsjpraak Ter Zake 16 mei 2008
* In 'n interview n.a.v. de oetsjprake van d'r Raod van Europa en de Europese Commissie över Vlamsje taalmaatregele zag Peeters: "In New York moeten de Spaanstaligen zich ook aanpassen". De VS haant evvel gèng officieel taal zoedat de Sjpaanstalige zich mesjie wal aanpasse an de gebrukeleke taal mae dat neet mótte.

## Referentie

## Externe link
* Officiële website